== Tegning og Maleri ==
I sin samtid blev Bang især rost for sin tegnekunnen og sine portrætter. Hans portræt fra 1916 af missionshistorikeren pastor [[A. H. V. Sørensen]] (1840-1911) indgår eksempelvis i portrætsamlingen på [[Det Nationalhistoriske Museum på Frederiksborg Slot|Det Nationalhistoriske Museum]] Frederiksborg Slot.  Bang malede også landskaber og religiøse motiver. Gennem årene udførte han en række udsmykningsopgaver i danske kirker. Tegneevnerne bragte ham arbejde ved hoffet, hvor han var tilknyttet som tegnelærer i en længere årrække. At han beherskede flere genrer indenfor maleriet fremgår bl.a. af maleriet "Opstilling med blomster" (1917).
Kunst Erhvervsliv Kommunikation Maleri